Adolf Päss

Adolf Päss (16. veebruar 1908 Peterburi – 2. veebruar 1981 Tallinn) oli eesti poliitik (Eesti NSV Ülemnõukogu I koosseisu liige ja Eestimaa Kommunistliku Partei Valgamaa Komitee II ja I sekretär).

Adolf Päss sündis 1908. aastal Peterburis, pere kolis Valka 1920. aastate algul. Õpingute ajal Valgas osales A. Päss pahempoolse suunitlusega õpilasringis (kus ka Bernard Kangro, Artur Vallner jt). Lõpetas 1929. aastal Valga Poeglaste Gümnaasiumi.

1930. aastatel oli A. Päss tööline ja vasakradikaalne töölisliikumise tegelane Tallinnas. 29.mail 1940 keelati tal  Tallinnas viibimine ja ta asus elama Valka. 

1940. aastal, pärast juunipööret valiti ta 56. valimisringkonnast II Riigivolikogu, hilisema nimega Eesti NSV Ülemnõukogu I koosseisu.

Aastatel 1940–1941 määrati ta EKP Valgamaa Komitee esmalt II ja seejärel I sekretäriks, 1945. aastal oli ta EK(b)P Harjumaa Komitee I sekretär.

Hiljem tegutses A. Päss parteitööl, aastatel 1956–1960 oli ta Partei Ajaloo Instituudi direktor ja seejärel Tallinna Polütehnilise Instituudi NLKP ajaloo õppejõud.

Teosed
Adolf Päss. Partei võitlus meie maa sotsialistliku industrialiseerimise eest:loengukonspekt; Tallinna Polütehniline Instituut, NLKP ajaloo kateeder, 1974

Välislingid
Valgamaa kodulooline andmebaas ISIK, Päss, Adolf

Kategooria:EKP rajoonikomiteede esimesed sekretärid
Kategooria:EKP Keskkomitee liikmed
Kategooria:Tallinna Tehnikaülikooli õppejõud
Kategooria:Eesti NSV I Ülemnõukogu liikmed
Kategooria:Metsakalmistule maetud
Kategooria:Sündinud 1908
Kategooria:Surnud 1981